વસઈમાં રહેતાં અને જીવનની પોણી સદી પાર કરી ચૂકેલાં ભગીરથ અને કરુણા એક દિવસ મુંબઈના DCP રઘુવંશીને ઘરે બોલાવે છે. ભગીરથ અને કરુણાને માહિતી મળી છે કે મુંબઈ પર સિરિયસ ટેરરિસ્ટ-અટૅક થવાનો છે અને એ અટૅક કરનારાઓ વસઈની એક હોટેલમાં જ છે. રઘુવંશી કોઈ રીતે ગાફેલ રહેવા માગતા નથી. તેઓ તરત જ બધી માહિતી માટે ભગીરથ અને કરુણાને મળવા વસઈ પહોંચે છે, પણ એ જેવા ઘરમાં એન્ટર થાય છે કે તરત જ પેલા બન્ને DCPને કબજામાં લઈ લે છે અને તેની જ બૉડીમાં બૉમ્બ પ્લાન્ટ કરી દે છે. આવું કરવા પાછળનું કારણ શું અને ભગીરથ-કરુણા આ પ્રકારે શું કામ વર્તે છે એની પણ એક સ્ટોરી છે, પણ એ સ્ટોરી સસ્પેન્સની નવી દિશા ખોલે છે. નાટકના ડિરેક્ટર સુરેશ રાજડા કહે છે, ‘સસ્પેન્સની સાથોસાથ નાટકમાં જે હ્યુમર છે એની મજા કંઈક જુદી જ છે. હું કહીશ કે આ પ્રકારનાં નાટકો આપણે ત્યાં જવલ્લે જ બને છે.’